Ai, n-ai mingea, faci afaceri. Povestea fostului jucător de la Steaua devenit trainer de educație financiară.
Ducu Ninu a făcut fotbal de performanță 22 de ani. Acum este trainer de educație financiară. Nu îți spune în ce să investești, dar îți arată în ce a investit el.
Ai, n-ai mingea, faci afaceri. Unii fotbaliști care și-au încheiat cariera devin antrenori iar alții investitori în imobiliare sau în restaurante. Ducu Ninu, fost jucător la Steaua, a ales educația financiarăDe câțiva ani este trainer la Profit Point, o companie care organizează cursuri de educație pentru cei care vor să-și organizeze mai bine bugetul, dar și investițiile.Nu le spune cursanților în ce acțiuni să investească, dar le arată ce cuprinde portofoliul lui de investiții."Sunt mai multe astfel de instrumente. Poți să investești în criptomonede, în piața de capital, în piața de mărfuri, sunt monede în care poți să te refugiezi, există marfă în care poți să te refugiezi. Majoritatea investitorilor caută aurul, că este un moment de refugiu. Dar nimeni nu conștientizează că – în perioadă de criză, într-adevăr, aurul se poate aprecia. În momentul în care ieșim din criză, aurul începe să se deprecieze. De ce? Tocmai pentru că investitorii caută să scoată investițiile din aur ca să se ducă către alte instrumente mai profitabile pe moment", a spus Ducu Ninu, trainer la Profit Point.